Iljušin Il-62
Onnettomuudet

Joistakin huomattavista onnettomuuksista huolimatta Il-62 on varsin turvallinen. Vuosien 1989 ja 2009 välillä sille ei sattunut yhtään kuolemaan johtanutta onnettomuutta. Muihin vastaaviin konetyyppeihin verrattuna Il-62:lle sattui valmistusmäärään suhteutettuna vähiten onnettomuuksia: valmistuneista koneista onnettomuuksissa tuhoutui 7,7 %, kun vastaava luku Boeing 707:lle on 16,4 %, Douglas DC-8:lle 14,9 % ja Vickers VC10:lle 7,8 %. Il-62 oli osallisena 22 kuolonuhreihin johtaneessa onnettomuudessa, ja lisäksi 11 konetta tuhoutui onnettomuuksissa, joissa kukaan ei kuollut.
Konetyypin onnettomuuksista tuhoisin tapahtui 9. toukokuuta 1987, kun New Yorkiin matkalla ollut LOT:n lento 5055 syöksyi maahan yrittäessään paluuta Varsovaan. Koneen noustessa matkalentokorkeuteen sen moottorin turbiini hajosi ja sytytti tulipalon rahtitilassa. Moottorin tuhoutumisen ja tulipalon sähköjärjestelmälle ja hallintalaitteille aiheuttamat vauriot johtivat lopulta hallinnan menetykseen ja maahansyöksyyn, jossa kuolivat kaikki 183 koneessa ollutta. Hyvin samankaltainen oli 14. maaliskuuta 1980 tapahtunut LOT:n lennon 7 onnettomuus, jossa koneen turbiini hajosi samalla tavalla. Se vaurioitti ohjauskaapeleita, ja seurauksena oli maahansyöksy, jossa kaikki 87 koneessa ollutta kuolivat. Näiden onnettomuuksien jälkeen LOT kehitti ja päivitti useita turvalaitteita. Sen koneisiin asennettiin toiset ohjauskaapelit sekä moottorin värinästä ja tulipaloista varoittavat järjestelmät.
Oheisessa avattavassa taulukossa on kaikki onnettomuudet, joissa kone on tuhoutunut tai se on poistettu onnettomuuden jälkeen käytöstä.
| Onnettomuusluettelo> Päivämäärä | Onnettomuusluettelo> Paikka | Onnettomuusluettelo> Lentoyhtiö | Onnettomuusluettelo> Versio | Onnettomuusluettelo> Rekisteri | Onnettomuusluettelo> Uhrit/ Koneessa olleet | Onnettomuusluettelo> Lyhyt kuvaus | Onnettomuusluettelo> Viite |
| --- | --- | --- | --- | --- | --- | --- | --- |
| 1965-02-25 25.2.1965 |  Moskova | Iljušin | Il-62 | CCCP-06156 | 010 10/17 | Maksimipainokoelentoa suorittanut kone nousi lentoonlähdössä vain muutaman metrin korkeuteen. Nokka nousi ylös, vauhti hidastui, kone osui betonimuuriin ja syöksyi maahan. |  |
| 1972-06-16 16.6.1972 |  Kairo | EgyptAir | Il-62 | SU-ARN | 000 0/59 | Kone laskeutui Kairon lentoaseman sijasta lentotukikohtaan, jonka kiitotie ei ollut riittävän pitkä, ja laskukiito meni pitkäksi. |  |
| 1972-08-14 14.8.1972 |  Königs Wusterhausen | Interflug | Il-62 | DM-SEA | 156 156/156 | Koneen takaosan kuumailmaputkessa ollut vuoto sulatti sähköjohdon eristeen ja aiheutti oikosulun. Siitä syntyi kipinöitä, jotka sytyttivät tulipalon rahtitilassa. Tulipalo aiheutti ongelmia hallintalaitteiden kanssa ja tuhosi lopulta koneen takaosan kokonaan, jolloin kone syöksyi maahan. |  |
| 1972-10-13 13.10.1972 |  Moskova | Aeroflot | Il-62 | CCCP-86671 | 174 174/174 | Aeroflotin lento 217 jatkoi lähestymisen aikana tuntemattomasta syystä laskeutumista suurella nopeudella, kunnes osui maahan. |  |
| 1975-08-20 20.8.1975 |  Damaskos | ČSA | Il-62 | OK-DBF | 126 126/128 | ČSA:n lento 540 syöksyi maahan lähestymisen aikana mahdollisesti korkeusmittarin väärän asetuksen vuoksi. |  |
| 1977-05-27 27.5.1977 |  Havanna | Aeroflot | Il-62M | CCCP-86614 | 069 68+1/70 | Aeroflotin lento 331 osui lähestymisen aikana voimalinjoihin ja syöksyi maahan. |  |
| 1980-03-14 14.3.1980 |  Varsova | Polskie Linie Lotnicze LOT | Il-62 | SP-LAA | 087 87/87 | LOT:n lennolla 7 oli laskutelineongelmia. Kun tehoja lisättiin uutta lähestymisyritystä varten, moottorin turbiini hajosi kappaleiksi. Palaset vaurioittivat ohjauskaapeleita, ja miehistö menetti koneen hallinnan. |  |
| 1982-07-06 6.7.1982 |  Mendelejevo | Aeroflot | Il-62M | CCCP-86513 | 090 90/90 | Aeroflotin lento 411 syöksyi maahan pian lentoonlähdön jälkeen, kun haljenneesta ilmastointiputkesta tullut kuuma ilma aiheutti palohälytyksen vasemman puolen moottoreissa. Moottorit sammutettiin, jolloin vauhti väheni ja kone sakkasi. |  |
| 1982-09-29 29.9.1982 |  Luxemburg | Aeroflot | Il-62M | CCCP-86470 | 007 7/77 | Aeroflotin lennon 343 moottorin 1 suihkujarru ei käynnistynyt koneen laskeutuessa. Kone ajautui oikealle ulos kiitotieltä ja päätyi rotkoon. |  |
| 1983-07-01 1.7.1983 |  Labé | CAAK | Il-62M | P-889 | 023 23/23 | Törmäsi vuoreen. |  |
| 1987-05-09 9.5.1987 |  Varsova | Polskie Linie Lotnicze LOT | Il-62M | SP-LBG | 183 183/183 | LOT:n lento 5055 syöksyi maahan yrittäessään paluuta Varsovaan. Hajonnut turbiini sytytti tulipalon ruumassa ja vaurioitti hallintalaitteita. Miehistö menetti koneen hallinnan. |  |
| 1989-06-17 17.6.1989 |  Berliini | Interflug | Il-62M | DDR-SEW | 022 21+1/113 | Lentäjä keskeytti lentoonlähdön peräsimen ja korkeusvakaimen jumituttua. Kone ei pysähtynyt jäljellä olleella kiitotiellä vaan törmäsi esteisiin ja syttyi tuleen. |  |
| 1989-09-03 3.9.1989 |  Havanna | Cubana de Aviación | Il-62M | CU-T1281 | 171 126+45/126 | Cubana de Aviaciónin lento 9646 joutui kovaan laskuvirtaukseen pian lentoonlähdön jälkeen. Se osui antenneihin ja kukkulaan ja syöksyi maahan asuinalueella. |  |
| 1990-07-01 1.7.1990 |  Jakutsk | Aeroflot | Il-62M | CCCP-86456 | 000 0/109 | Laskukiito meni pitkäksi lentoinsinöörin laitettua vahingossa kaksi moottoria täydelle teholle. Kone katkesi kolmeen osaan. |  |
| 1990-11-21 21.11.1990 |  Jakutsk | Aeroflot | Il-62 | CCCP-86613 | 000 0/189 | Laskukiito meni pitkäksi miehistön laskeutuessa huonossa säässä vieraalle lentokentälle. |  |
| 1992-10-01 1.10.1992 |  Moskova | Aeroflot | Il-62M | RA-86703 | 000 0/? | Kone tuhoutui tankkauksen aikana syttyneessä tulipalossa. |  |
| 1998-04-24 24.4.1998 |  Istanbul | Trans-Asia | Il-62M | YR-IRD | 000 0/73 | Lentoonlähtöön valmisteltavan koneen moottori räjähti ja sytytti tulipalon koneen takaosassa, joka vaurioitui pahoin. Trans-Asian käytössä ollut kone oli vuokrattuna Taromilta. |  |
| 1998-11-11 11.11.1998 |  Anchorage | Aeroflot | Il-62M | RA-86564 | 000 0/12 | Liian kovaa rullannut Asiana Airlinesin Boeing 747 osui koneeseen vahingoittaen sen siipeä ja pyrstöä. |  |
| 2002-10-23 23.10.2002 |  Biškek | Tretyakovo Airlines | Il-62M | RA-86452 | 000 0/9 | Koneen painopiste oli liian takana, ja laskukiito meni pitkäksi, kun miehistö ei saanut laskettua koneen nokkaa maahan. |  |
| 2006-03-29 29.3.2006 |  Moskova | CEN-SAD | Il-62M | 5A-DKR | 000 0/6 | Laskukiito meni pitkäksi, ja kone hajosi kolmeen osaan. |  |
| 2008-04-20 20.4.2008 |  Santo Domingo | Cubana de Aviación | Il-62M | CU-T1283 | 000 0/117 | Cubana de Aviaciónin lento 201 teki pakkolaskun, kun moottorin turbiini hajosi, katkaisi polttoaineletkun ja aiheutti tulipalon. |  |
| 2009-07-24 24.7.2009 |  Mašhad | Aria Air | Il-62M | UP-I6208 | 016 16/173 | Aria Airin lento 1525 laskeutui liian kovalla vauhdilla, ja laskukiito meni pitkäksi. |  |